Document ID: /roh_data/filtered/fineweb-2-filterrobots_roh.jsonl.gz/45541

Quai generass radund 10'000 pernottaziuns l'onn a l ‘Engiadin’Ota.
Mainagestiun da "Santasana St.Moritz" e Christoph Schlatter, il manader da l'hotel Laudinella e Reine Victoria. Ensemen cun l'hotel Kempinski èn quai entant ils hotels da cooperaziun dal project.
In program individual accumpagnà da spezialists
L'idea è numnadamain ch'ils pazients vegnan en Engiadin'Ota apaina ch'els èn stabils e pernotteschan en in dals hotels ni era in auter u l'abitaziun da vacanzas. Santasana metta sin quai ensemen in program da terapia individual en il clima d'autezza da l ‘Engiadin’Ota. Adina accumpagnads da medis.
Plinavant duain ils pazients era vegnir accumpagnads scientificamain per mussar si che effects che l'autezza ha.
A partir da quest'enviern
Tenor l'iniziant dal project, Viktor Fässler duai tut esser pront per questa stagiun d'enviern. Fässler è affarist da Turitg, posseda ina segunda abitaziun a San Murezzan ed era savess pazient dal cor. El ha gì in infarct ed è sin quai vegnì en Engiadin'Ota per sa remetter. Quai saja stat il meglier ch'el haja pudì far. E quai duai esser pussaivel era per auters.